L’Ajuntament d’Algemesí adquirix contenidors i poals domèstics per avançar en la implantació del Pla Local de Gestió de Residus
15 de febrer de 2024

L'Ajuntament d’Algemesí ha licitat el subministrament de 1509 poals domèstics de 20 litres i de 26 contenidors de 770 litres amb sistema de control d'accés per a la implantació del Pla Local de Gestió de Residus per a la recollida de la fracció orgànica.

L'empresa Amtevo Medio Ambiente SL ha sigut l'adjudicatària del subministrament dels poals, mentre que en el cas dels contenidors, ha resultat guanyadora l'empresa Entidad Maya SL.

La Diputació de València va concedir a l'Ajuntament una subvenció de 30.000 € per a realitzar estes compres de material. Amb este nou material s'iniciarà una primera fase per a la implantació de la recollida de la fracció orgànica en unes zones del municipi.

L'Ajuntament, amb la suficient antelació, realitzarà campanyes per informar als veïns en quines zones està previst iniciar la recollida dels residus orgànics i com es farà exactament aquest procés d'implantació.